**Organizacija nastave u OŠ Ivan Goran Kovačić Čepić**

**temeljem Uputa za sprječavanje i suzbijanje epidemije Covid-19**

**vezano za rad predškolskih ustanova, osnovnih i srednjih škola u školskoj godini 2020./21**

**Organizacija rada u školi**

Djelatnik svojim dolaskom na posao potvrđuje da ne boluje od COVID 19 i nema simptoma te bolesti (povišena tjelesna temperatura, respiratorni problemi, kašalj, kratki dah) i nije pod rizikom da je moglo biti zaraženo s COVID-19 te nije u samoizolaciji, ne boluje od kroničnih bolesti (respiratornih, kardiovaskularnih, dijabetesa, malignih bolesti, imunodeficijencije).

Nitko u kućanstvu, ili obitelji ne boluje od COVID-19 i nema simptoma te bolesti (povišena tjelesna temperatura, respiratorni problemi, kašalj, kratki dah), nije pod rizikom da je moglo biti zaraženo s COVID-19 te nije u samoizolaciji. Ukoliko netko u njegovu kućanstvu/obitelji boluje od kroničnih bolesti (respiratornih, kardiovaskularnih, dijabetesa, malignih bolesti, imunodeficijencije) ili je starije životne dobi, djelatnik Škole je dužan tijekom boravka kod kuće pridržavati se mjera fizičkog razmaka u odnosu na ukućane kao i pojačane higijene

Djelatnici škole ulaze samo u prostorije prema ovlaštenju ravnateljice. Ostale su prostorije zaključane i u njih se ne smije ulaziti.

Ulazna vrata otvaraju se na poziv telefonom ili zvonom tijekom radnog vremena i dežurstva.

U prostore školske zgrade u Šušnjevici i Kršanu ulaze razredna učiteljica, spremačica te predmetni učitelji engleskog jezika, informatike, vjeronauka i talijanskog jezika. Domar škole, pedagoginja i ravnateljica dolaze po potrebi.

U MŠ Čepić učitelji i stručni suradnici dolaze po rasporedu, a ostali djelatnici prema radnim zaduženjima

Kuharica priprema marende u kuhinji, a poslužuje ih na postavljenim klupama ispred učionica u MŠ Čepić

Učitelj na prvom nastavnom satu provjerava temperaturu učenika (učenici su duženi kod kuće mjeriti temperaturu). Ukoliko neki učenik nije izmjerio, učitelj mu beskontaktnim toplomjerom mjeri te postupa prema Uputama.

Nije dozvoljen ulazak zaposlenicima koji nisu raspoređeni na posao, kao ni drugim osobama.

Ulazna vrata školskih zgrada su uvijek zaključana. Dostavljači hrane ne smiju ulaziti u zgrade. Primopredaja robe vrši se na ulaznim vratima.

Spremačicama i kuharici preporuča se nošenje pamučne odjeće i svakodnevno pranje odjeće na visokim temperaturama.

Na ulazu u školske zgrade postavljeni su dozatori s dezinfijensom za dezinfekciju ruku djece i odraslih te postavljene pismene upute o korištenju.

O uputama za primjenu i nabavci sredstava za dezinfekciju vodi brigu tajnica škole.

Predmetni učitelji obavezni su nositi maske, a razredne učiteljice i predmetni učitelji samo tijekom prolaska kroz zajedničke prostorije. Nošenje rukavica nije preporučljivo.

Prostorije u školi će se obvezno je provjetravati više puta dnevno, svakako prije dolaska i nakon odlaska učenika, i to u trajanju od najmanje pola sata te pod odmorima ili na način, ako

to vremenske prilike dopuštaju, da se ostavi otvoren prozor. Ako prozori ne mogu biti stalno otvoreni, prostoriju će se provjetravati 5 minuta tijekom svakog sata. Prozori koji imaju kip na vrhu, bit će stalno otvoreni.

Dodirne točke kao što su ručke na vratima, prozorima, radne površine, tipkovnice, slavine u toaletima i kuhinjama, tipke vodokotlića, daljinske upravljače, prekidače za struju, te druge dodirne površine koje koristi veći broj osoba neophodno je dezinficirati na početku i na kraju svake smjene. Čišćenje se provodi kada su djeca u dvorištu ili nakon njihova odlaska. Pojačano će se čistiti WC-i, umivaonici, kvake u WC-ima, prekidači za svjetlo, tipke na vodokotlićima i sve ostale površine koje se često dodiruju.

Svi zaposleni moraju odmah po ulasku dezinficirati vlastite mobitele.

Na ulazu u školske zgrade postavit će se otirač sa sredstvom za dezinfekciju potplata.

Svi djelatnici imaju obvezu mjeriti tjelesnu temperaturu svaki dan prije dolaska na posao

Pri dolasku u školu i odlasku iz škole svi djelatnici će mjeriti temperaturu beskontaknim toplomjerom. Djelatnici škole vode osobnu evidenciju o vrijednostima izmjerene tjelesne temperature. U slučaju povišene temperature ili nekog drugog simptoma djelatnik odmah telefonom obavještava ravnateljicu te napušta radno mjesto i javlja se (telefonom) svom obiteljskom liječniku

Domar otvara zgradu škole u Čepiću u 6:45 te prozračuje prostore učionica i sanitarnih čvorova te svih drugih prostora (uz pridržavanje svih uputa o samozaštiti i zaštiti)

Kuharica pripremljene marende za učenike u Čepiću, u dogovoreno vrijeme, stavlja na stol ispred učionica. Nakon toga nosi marende za učenike u Kršan te ih podijeli učenicima. Nakon toga počisti i dezinficira kuhinju i ostale zajedničke prostore.

Kava i čaj za djelatnike bit će posluženi u zbornici. Djelatnici škole mogu se hraniti u školskoj kuhinji pridržavajući se uputa.

U školskim prostorima, na ključnim mjestima, postavit će se posteri koji služe kao podsjetnici o higijenskim protokolima u ponašanju u vrijeme pandemije (npr. u svakom toaletu na vidljivom mjestu će se izvjesiti upute o pravilnom pranju ruku: <https://www.hzjz.hr/wpcontent/uploads/2020/03/Pranje_ruku_.pdf>) i omogućiti edukacije za učenike i djelatnike.

**ORGANIZACIJA RADA S UČENICIMA**

Telefonom ili na drugi primjeren način razrednici će obavijestiti roditelje o Uputama za sprječavanje i suzbijanje epidemije Covid-19 vezano za rad osnovnih škola u školskoj godini 2020./21 te naglasiti sljedeće:

• da ne dolaze u pratnji djeteta ako imaju simptome respiratorne bolesti (povišena tjelesna

temperatura, kašalj, poteškoće u disanju, poremećaj osjeta njuha i okusa), ako im je

izrečena mjera samoizolacije ili ako imaju saznanja da su zaraženi s COVID-19,

• da ne dovode dijete u ustanovu ako dijete ima simptome respiratorne bolesti (povišena

tjelesna temperatura, kašalj, poteškoće u disanju, poremećaj osjeta njuha i okusa), ako ima

izrečenu mjeru samoizolacije ili ako je dijete zaraženo s COVID-19.

Roditelji (ili druga odrasla osoba, ne starija od 65 godina, koja ne spada u rizičnu skupinu, niti je kronični bolesnik) dovode djecu u školu pri čemu održavaju distancu od 1,5 m u odnosu na druge roditelje i djecu.

Dio učenike u školu dolazi organiziranim prijevozom. Učenicima će se skrenuti pažnja da se trebaju pridržavati propisanih uputa za javni prijevoz, odnosno osim održavanja fizičkog razmaka nositi maske te pridržavati se ostalih preporuka:<https://www.hzjz.hr/wp-content/uploads/2020/03/Preporuke-za-rad-u-djelatnosti-prijevozaputnika-autobusima-tijekom-epidemije-koronavirusa-COVID-19.pdf>

Učenici sami ulaze u školsku zgradu, gdje ih dočekuje učitelji, paze na razmak među djecom te ih raspoređuju u učionice prema dnevnom rasporedu. Izradit će se poseban raspored korištenja učionica tako da učenici jednog razreda koriste jednu učionicu maksimalno koliko je to moguće.

Dijete ulazi u školu tako da u hodniku skida obuću, obuva papuče, skida jaknu, te pere ruke sapunom i vodom prije ulaska u učionicu. Ispred sanitarnog čvora postavit će se oznake za čekanje u redu.

Učenici moraju imati posebnu obuću u školi i odmah pri dolasku se preobuvaju.

Ukinut će se školsko zvono, nastava će se organizirati na način da učenici ne dolaze u kontakt s učenicima iz drugih razrednih odjela te se kreću izvan učionice samo koliko je nužno.

Odmori će se organizirati u različito vrijeme.

Prolazak kroz zajedničke prostorije skratit će se na minimum i samo kad je to neophodno i pod stručnim nadzorom, nepotrebno se ne dodiruju površine ili predmete, a hodnikom se uvijek kreću desnom stranom.

Učenici od 5. razreda nadalje, učitelji predmetne nastave te stručni suradnici, nosit će maske u situacijama kad se ne može osigurati razmak veći od 1,5 m,

U školi je osigurana topla voda, tekući sapun i papirnati ručnici. Sredstva za dezinfekciju postavljena su na ulazu u školu i na katu.

Ispred učionica postavit će se klupe na koje će kuharice odlagati marende. Učenici će marendati u svojim učionicama.

U učionicama će se osigurati razmak među klupama od 1,5 m.

U sanitarnom čvoru ne smije biti dvoje djece u isto vrijeme. Postavit će se posebne oznake ispred sanitarnih čvorova.

Za predmetnu nastavu izrađen je poseban raspored s blok-satima

Učitelji će s djecom provoditi što je više moguće vremena na otvorenom,

Djecu će se neprestano podsjećati da ne dodiruju usta, nos, oči i lice te da ne stavljaju ruke i predmete u usta

Poticat će ih se da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.

Kad god to vremenske prilike dozvole nastava TZK održavat će se na otvorenom.

Knjižnica će za učenike biti otvorena četvrtkom i petkom u skladu s dogovorom s predmetnim učiteljima. Dopušten je boravak samo jednog učenika u knjižnici. Ispred knjižnice postavit će se oznake.

Roditelji imaju obavezu svaki dan prije dolaska u školu izmjeriti djetetu tjelesnu temperaturu.

Djeca sa znakovima drugih zaraznih bolesti ne dolaze u školu.

U školi stalno treba održavati distancu među djecom

Djeca redovito i pravilno peru ruke prije ulaska u učionicu, prije i nakon konzumiranja hrane, nakon korištenja toaleta, nakon dolaska izvana, nakon čišćenja nosa te uvijek kad ruke izgledaju prljavo

Pri pranju ruku pridržavajte se naputaka za pravilno pranje ruku. Naputci su postavljeni iznad umivaonika.

Nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu potrebu koje nakon korištenja treba baciti u koš za otpad s poklopcem.

Djeca uvijek moraju sa sobom nositi papirnate maramice koje nakon uporabe odlažu u koš za otpad s poklopcem

U učionici će se izbjegavati korištenje zajedničkih didaktičkih sredstava, igračaka ili pomagala.Svako dijete koristit će se svojim priborom, udžbenicima i sl. koje nosi u svojoj torbi. Učenici ne smiju dodirivati tuđe stvari.

Nakon što učitelj dodiruje učeničke stvari bilo bi preporučljivo dezinficirati ruke

Kad god je moguće organizirat će se nastava na otvorenom, ali bez intenzivnih tjelesnih aktivnosti. Pri tome treba voditi posebnu pažnju o razmaku među djecom. Posebnu pozornost obratit će se na fizičke aktivnosti učenika. Poticat će se učenici na bavljenje športom zbog očuvanja dobrobiti i vlastitog zdravlja. Neće se održavati sportske igre, a u zatvorenom će se primjenjivati Preporuke-za-treninge-u-zatvorenom\_2.pdf. <https://www.hzjz.hr/wpcontent/uploads/2020/03/>

Učenike ćemo poticati na sudjelovanje u kulturnim aktivnostima kako bi izrazili svoju kreativnost. Na satovima glazbene kulture učenici će se pozicionirati tako da nisu licem okrenuti jedan u drugog (male grupe i veća distanca kod pjevanja). Koristit će se glazbeni instrumenti koji se mogu lako dezinficirati .

Učenike razredne nastave vodit će se u šetnju držeći razmak te pridržavajući se Preporuka (<https://www.hzjz.hr/wpcontent/uploads/2020/03/Dje%C4%8Dja-igrali%C5%A1ta-i-rekreativno-bavljenje-sportom-naotvorenome.pdf>). Po povratku u ustanovu djeca/učenici peru ruke vodom i sapunom.

U školskom kurikulu ne planira se organiziranje ekskurzije ni izvanučioničke nastave, osim u okolicu škole, a sve temeljem Uputa: <https://www.hzjz.hr/wpcontent/uploads/2020/03/Mogu%C4%87nosti-izvo%C4%91enja-izvanu%C4%8Dioni%C4%8Dkenastave-vezano-uz-pandemiju-COVID-19.pdf>

**Upute za čišćenje i dezinfekciju**

Bez oboljelih od COVID-19: https://bit.ly/2VLkkt3

Osobe pod sumnjom ili oboljele od COVID-19: https://bit.ly/3d1WmiS

Sve što trebate znati o pranju ruku za zaštitu od koronavirusa (COVID-19) - UNICEF

<https://www.hzjz.hr/wp-content/uploads/2020/03/UNICEF_Upute_za_pranje_ruku.pdf>

Upute o pranju ruku: <https://bit.ly/2ThY08M>

Izuzeće od obveze nošenja maske <https://www.hzjz.hr/wp-content/uploads/2020/03/Tko-ne-treba-nositi-masku-izuze%C4%87e-odobveze-no%C5%A1enja-maske.pdf>

Ravnateljica:

Mirela Vidak, dipl.uč.